钦定古今图书集成/理学汇编/学行典/第202卷 > 陈洪宪
## 钦定古今图书集成/理学汇编/学行典/第202卷 > 陈洪宪

按《宁波府志》：“陈洪宪，字绍昌，号天衢，年十六而孤，家
贫，弃举子业，设廛以养其母。母范氏性方严，又善病，
宪承顺有方，滫瀡甘旨之供，力所可致者，无不曲至，
进止皆有常度。母每召宪与妻丘氏左右侍养，己则
抑搔痾痒，母命之去，然后去。有不当意，夫妇辄跪伏
床下，俟色少解乃起。如是数十年，远近称纯孝。崇祯”
四年卒，年六十。